भारतीय प्रधानमन्त्री नरेन्द्र मोदीले बोलेझैँ भएको भए आज पञ्चेश्वर बहुउद्देश्यीय आयोजनाको निर्माण करिब २५ प्रतिशत पूरा हुन्थ्यो । तर, अझै पनि आयोजना निर्माण हुने कि नहुने भन्ने अन्योल छ । भारतले महाकाली सन्धिअनुसार नेपाललाई दिनुपर्ने पानीको परिमाणमा किचलो गर्दा काम सुरु भएको ४ वर्षसम्म पनि डिपिआर पूरा भएको छैन । पानीका विषयमा २२ वर्षअघि सन्धि हुँदा जे विवाद थियो, अहिले पनि त्यही छ ।
